open-index/open-wikipedia-markdown huggingface dataset:
Рио 2

**Рио 2** (англиски: *Rio 2*) - американски анимиран филм од 2014 година, во режија на Карлос Салдана, кој е автор и на приказната. Филмот претставува продолжение на истоимениот филм од 2011 година. Гласовите ги позајмуваат: Џеси Ејсенберг, Ен Хатавеј, Џејми Фокс, Енди Гарсија итн. Филмот, снимен во продукција на „20 сенчури фокс (*Twentieth Century Fox*)“ со буџет од 103 милиони долари, трае 101 минута, а премиерата ја доживеал на 11 април 2014 година.

## Содржина
Папагалите Блу (гласот на Ејсенберг) и Џуел (гласот на Хатавеј), заедно со своите три деца заминуваат од Рио де Жанеиро, каде што живеат, во џунглата во Амазон, со цел да ги посетат родителите на Џуел. Блу е градска птица, одгледана од луѓето, и никако не може да го поднесе животот во џунглата, а особено доаѓа во судир со строгиот татко на Џуел. Истовремено, тој не знае дека се наоѓа во голема опасност, зашто го следи лошиот какаду Најџел, кој планира да го убие Блу. Незгодите на Блу кулминираат, кога неговото семејство папагали игра фудбал со друго семејство, а Блу си дава автогол, со што неговата екипа е поразена. Меѓутоа, тогаш во џунглата доаѓаат лошите луѓе кои сакаат да ги исечат сите дрва. Додека птиците преплашено бегаат, Блу станува организатор и водач на нивната борба за зачувување на природната средина во која живеат. Во текот на борбата со луѓето, Блу е нападнат од Најџел, но успева да го победи. Притоа, Блу го среќава брачниот пар-научници кои во првиот дел на филмот го пронашле и се грижеле за него. Здружени, научниците и папагалите успеваат да ги победат луѓето од џунглата.

## Наводи

Категорија:Американски филмови
Категорија:Филмови на англиски јазик
Категорија:Филмови од 2014 година
Категорија:Цртани филмови
Категорија:Филмови со Ен Хатавеј
Категорија:Филмови со Џејми Фокс
Категорија:Филмови со Енди Гарсија
Категорија:Филмови со Џеси Ејсенберг
Храмов институт

**Храмов институт** () е "Музејот", "Институт за истражување" и "Образовниот центар" посветена на двете Храмови во Ерусалим и "иднина Третиот храм", кој ќе биде изграден на Храмова Гора во согласност со Евреи традиција. основана во 1987 од страна на рабинот Израел Ариел. Храмовиот институт на кој се наоѓа во Еврејска населба во близина на Ѕид на плачот. Надвор од институтот постои модел на менора.

## Надворешни врски

*  The Temple Institute
* 

Категорија:Музеи во Ерусалим
Категорија:Образованието во Ерусалим
Собор на сите македонски Светители

**Собор на сите македонски Светители** — голем македонски христијански празник, на кој се слави споменот на сите македонски светители. Иако тие си имаат и свои посебни празници, (по еден или повеќе), овој ден е одреден за заедничко сеќавање на сите македонски светители кои во изминатите два милениума на најразлични начини придонеле за афирмацијата на христијанството на овие простори, но и многу пошироко.
Се слави првата недела во октомври, односно 18 недели по Педесетницата.

## Житие

Овој ден е воведен за  славење на сите Македонските светители кои се подвизувале на ист начин како и другите од христијанскиот свет.  Со македонско потекло постојат некаде над 40 светци. Во Македонија, соборната црква во Битола која се гради и е најголема на Балканот се вика Црква „Собор на сите македонски Светители“. Исто и црквата во Тетово која треба да се изгради во новиот дел на градот го носо името на овој празник. Црквата во Лозана, Швајцарија исто е наречена Црква „Собор на сите македонски Светители“, како и таа во Окленд, Нов Зеланд.

## Наводи

## Надворешни врски
*Собор на сите македонски светители - Заеднички празник на сите Македонски светители
*''Македонците имаат голема улога во ширењето на Христовата вера''

Категорија:Христијански празници
Категорија:Македонски празници
Роман Зозулја

**Роман Вјачеславович Зозулја** (роден на 17 ноември 1989, во Киев) — поранешен украински фудбалер, напаѓач.

Категорија:Живи луѓе
Категорија:Украински фудбалери
Категорија:Фудбалери на ФК Динамо Киев
Категорија:Фудбалери на ФК Днипро
Категорија:Фудбалери на ФК Реал Бетис
Категорија:Фудбалери на ФК Рајо Ваљекано
Категорија:Фудбалери на ФК Албасете
Категорија:Родени во 1989 година
Радиопредавател

[Надзорен панел на радиопредавател со ФМ ([честотна модулација)|мини|десно|300п]]

**Радиопредавател** — електронски уред што генерира електрични осцилации со висока честота, ги засилува и модулира со корисниот сигнал на информација и преку антена зрачи во слободниот простор.

Мал дел од таа емитувана енергија се прима во радиоприемникот, кој ја претвора во корисен сигнал на информацијата.

Радиопредавателот се нарекува и **радиостаница**, иако обично се смета дека радиостаница е установа која ја емитува содржината (забавно-информативна програма).

## Поделба
Според подвижноста се делат на:
* преносни,
* превозни, и
* стационарни
Според честотниот опсег на:
* нискочестотен,
* средночестотен,
* високочестотен,
* многу високочестотен, и
* ултрависокочестотен
Според излезната снага се делат на:
* мали (до 100 W),
* средни (до 1000 W), и 
* големи (над 1000 W)
Според видот на модулација се делат на предаватели со:
* амплитудна,
* честотна,
* импулсна, и
* фазна модулација.

## Делови
Секој радиопредавател се состои од повеќе делови. Основните се: степен за генерирање на осцилации на работната честота, степен за засилување на високочестотната (ВФ) моќност, антенски степен, и модулациски степен (модулатор)

Степенот за генерирање на осцилации на работната честота се заснова на електронски осцилатор кој може да има различни конструкции. Најчесто тие се кристални осцилатори (користат кристал на кварц) и осцилатори со осцилаторни кола.

Степените за засилување на ВФ моќноста обично работат во Б или Ц класата, затоа што степенот на изобличување не е битен, туку битна е моќноста. Во класата Ц една излезна полупериода на сигналот потполно се отсекува. За да се врати брановиот облик, во излезното коло на тој степен се наоѓа осцилаторно коло, кое осцилира на потребната честота примајќи енергија од засилувачот на секоја втора полупериода.

Антенскиот степен има задача да го прими засилениот и веќе модулираниот ВФ сигнал, да ја адаптира импедансата на излезниот степен на предавателот на антената, и преку антената да го зрачи сигналот на информацијата во околниот простор.

Модулаторскиот степен служи за вметнување на корисниот сигнал на информацијата во носечката честота на предавателот. Самиот начин на работа зависи од конструкцијата и видот на модулација. При едноставната амплитудна модулација, можно е да се менува амплитудата (големината) на излезниот ВФ сигнал со промена на напонот на колекторот/анодата на излезниот степен на предавателот. Таквата модулација се нарекува колекторска или анодна модулација, во зависност од излезниот елемент (транзистор или електронска цевка)

## Поврзано
* Радиоприемник
* Радиопримопредавател

## Надворешни врски
* Шеми на радиопредаватели


Категорија:Телекомуникациска инфраструктура
Категорија:Радар
Хамза-бегова џамија

**Хамза-беговата џамија** (, ) — поранешен муслимански храм кој се наоѓа во Солун, Егејска Македонија.

Џамијата е сместена на раскрсницата на главната солунска улицата "Игнација" и улица "Венизелос". Спроти Хамза џамија се наоѓа Солунскиот безистен.

Според натписот на западната страна на зградата таа била изградена во 1467/68 од ќерката на воениот командант Хамза бег, кој бил бејлербег на Румелија. Џамијата пострадала серииозно од земјотрес во 1978 година. Во текот на неколку години во неа биле сместени театарот Алказар, затворен во 1989 година.

Од 1997 година, кога Солун станал европска престолнина на културата, започнал проект за реконструкција на џамијата, финансиран со 250 милиони драхми.

## Наводи

Категорија:Џамии во Солун
Категорија:Исламот во Солун
Категорија:Отоманска архитектура во Солун
Категорија:Отомански џамии во Грција
Категорија:Згради и градби во Солун
Категорија:Поранешни џамии во Грција
Јени џамија (Солун)

**Јени џамија ** (, ) — поранешен муслимански храм кој се наоѓа во Солун, Егејска Македонија.

Џамијата била изградена во 1902 година од страна на италијанскиот архитект Виталијано Позели по нарачка на Хаџи Мехмед Хајри-паша (од еврејско потекло). Џамијата служела како место за аџилак на Евреите кои го прифатиле исламот.

Таа се состои од два спрата и е изградена според архитектурата од XX век.

По протерувањето на Евреите во 1924 година во зградата бил сместен новоформираниот Археолошки музеј на Солун, додека тој се преселил во новата зграда на булевар "Стратос". Во моментов се користи како изложбен простор на Солунската општинска уметничка галерија.

## Наводи

Категорија:Џамии во Солун
Категорија:Исламот во Солун
Категорија:Отоманска архитектура во Солун
Категорија:Отомански џамии во Грција
Категорија:Згради и градби во Солун
Категорија:Поранешни џамии во Грција
Категорија:Музеи во Солун
Бегов амам (Солун)

**Бегов амам ** (, ) — поранешна османлиска бања која се наоѓа во Солун, Грција.

Објектот се наоѓа на улицата „Егнатија“, до раскрсницата со улицата „Аристотел“.

Била изградена во есента на 1444 година по нарачка на султан Мурат II. Функционирала како бања до 1960-тите години. Денес е место за културни настани.

## Наводи

Категорија:Отомански амами во Грција
Категорија:Исламот во Солун
Категорија:Отоманска архитектура во Солун
Категорија:Згради и градби во Солун
Ноќта пред Божиќ

**Ноќта пред Божиќ** (англиски: *The Nightmare Before Christmas*) — американски анимиран филм од 1993 година, во режија на Хенри Селик, според идејата и приказната на Тим Бартон. Гласовите ги позајмуваат: Дани Елфман, Крис Сарандон, Кетрин О'Хара, Вилијам Хики итн. Филмот трае 76 минути и бил снимен со буџет од 18 милиони долари. Во 1994 година, филмот бил номиниран за наградата „Оскар“ за најдобри визуелни ефекти, како и за наградата „Златен глобус“ за најдобра музичка нумера.IMBd, The Nightmare Before Christmas (1993) — Awards (пристапено на 6.10.2015)

## Содржина
Во Градот на Ноќта на вештерките (*Halloween Town*) живеат сите измислени плашила од приказните — врколаци, вампири, вештерки, зомбиња итн. На страшилото со глава на тиква, Џек Скелингтон му е дојдено преку глава од постојаните прослави на Ноќта на вештерките, која секоја година, на ист начин, ја организира градоначалникот. Сакајќи нешто да промени, тој добива необична идеја, откако случајно ќе појде во Градот на Божиќ (*Christmas Town*), каде ќе ги види Дедо Мраз, подароците, песните итн. Затоа, непосредно пред Божиќ, тој го грабнува Дедо Мраз и ја презема неговата улога. Единствено, девојката Сали, која е вљубена во Џек, се обидува да го разубеди, бидејќи претчувствува дека ќе се случат лоши работи.

Џек на сите деца им дава необични божиќни поклони — страшни играчки кои оживуваат и ги плашат децата. Така, на целата Земја настанува паника и војската со топови го гаѓа Џек додека тој лета на небото. Еден проектил го погаѓа Џек и тој паѓа на гробиштата, сфаќајќи дека погрешил. Тој набрзина се враќа во Градот на Ноќта на вештерките, каде Дедо Мраз е заробен од плашилото во форма на вреќа (*Oogie Boogie*). Џек се бори со плашилото и успева да ги спаси Дедо Мраз и Сали. Откако ќе биде ослободен, Дедо Мраз набрзина ја поправа работата и на сите деца им ги дели вистинските божиќни подароци, а над градот на страшилата започнува да паѓа снег.
## Наводи

Категорија:Американски филмови
Категорија:Филмови на англиски јазик
Категорија:Филмови од 1993 година
Категорија:Цртани филмови
Пашин амам (Солун)

**Пашин амам** (, ) — поранешна османлиска бања која се наоѓа во Солун, Грција.

Амамот се наоѓа меѓу улиците „Пиниос“, „Калвос“ и „П. Караџас“, во близина на црква „Св. Апостоли“.

Бањата била изградена во периодот од 1520 до 1530 година од Џезери Заде Коџа Касим Паша, еден од везирите на султаните Бајазит II и Селим I, кој бил назначен за гувернер на Солун, кога на престолот застанал Сулејман Величествениот. Во исто време, Касим Паша ја претворил црква „Св. Апостоли“ во џамија.

Категорија:Отомански амами во Грција
Категорија:Исламот во Солун
Категорија:Отоманска архитектура во Солун
Категорија:Згради и градби во Солун
Јахуди амам (Солун)

**Јахуди амам ** (, ) — поранешна османлиска бања која се наоѓа во Солун, Грција.

Амамот се наоѓа меѓу улиците „Василевс Ираклиј“ и „Франгинис“ во населбата „Лададика“.

Се претпоставува дека бил изграден во 16 век. Името Јахуди (на турски евреин) го добил по тоа што се наоѓа во еврејската трговска зона на градот. Освен под тоа име, позната е и како Пазар амам (*Παζάρ Χαμαμί*, *Pazar Hamami*), бидејќи се наоѓала во центарот на пазарот.

Денес зградата се користи за културни настани.

## Наводи

Категорија:Отомански амами во Грција
Категорија:Исламот во Солун
Категорија:Отоманска архитектура во Солун
Категорија:Згради и градби во Солун
Јени амам (Солун)

**Јени амам ** (, ) — поранешна османлиска бања која се наоѓа во Солун, Грција.

Објектот се наоѓа на улицата „Касандaр“, до раскрсницата со улицата „Агиос Николаос“.

Веројатно била изградена во последната четвртина на 16 век од Хусрев Кетјуда. Зградата престанала да функционира откако Солун бил вклучен во териториите на Грција во 1913 година. Во 1937 година била купена од приватно лице, кој ја користел како магацин. Денес зградата продолжува да е во приватна сопственост и се користи за културни настани..

## Наводи

Категорија:Отомански амами во Грција
Категорија:Исламот во Солун
Категорија:Отоманска архитектура во Солун
Категорија:Згради и градби во Солун
Еди-куле (Солун)

**Еди-куле** (,  или тврдината **Ептапиргион** , во превод *Седум кули*) — средновековна тврдина со кули која се наоѓа во Солун, Грција.

## Историја

Тврдината била изградена во времето на Византија, во 12 век, врз темелите на античко утврдување од пред новата ера. Тогаш објектот претставувал цитадела, односно утврден град на врвот од ридот. Откако Османлиското Царство го освоила Солун во 1430 година, ја претворила тврдината во воен објект. Но пред крајот на 19 век, Османлиите решиле да ја направат затвор. Во овој период биле изградени нови објекти во внатрешноста со кое била променета намената на ѕидините.

Затворската ера траела до 1989 година, кога последните осуденици го напуштиле Ептапиргион и биле префрлени во нов затвор. Грчките власти сепак заклучиле дека тврдината е културно-историско богатство на градот и не треба да се користи за таа намена. Но, затворските елементи сѐ уште постојат.

Ептапиргион претставувал озлогласен затвор, особено во периодите како диктатурата на Метаксас, окупацијата во Втората светска војна, Грчката граѓанска војна и додека владеела Воената хунта.

Иако тврдината е позната како Едикуле, односно тврдина со седум кули, истата има десет кули.

## Литература
*   
* 
* 

## Надворешни врски

Категорија:Згради и градби во Солун
Категорија:Отомански тврдини
Категорија:Затвори во Грција
Категорија:Отоманска архитектура во Солун
Категорија:Тврдини во Егејска Македонија
Вила Алатини

**Вилата Алатини** () — барокна зграда која се наоѓа во Солун, Грција. Денеска во објектот се наоѓа седиштето на управата на Централна Македонија.

Зградата е сместена во јужната населба на градот Пиргите, на булеварот „Василиси Олга“.

Објектот бил изграден во 1888 година од италијанскиот архитект Виталијано Позели . Вилата во почетокот била резиденција на семејството Алатини. Во 1909 година по неуспешниот контрапреврат на Абдул Хамид II, султанот бил заточен во Вила Алатини, каде бил во домашен притвор до 1912 година. Во 1926 година во зградата бил сместен новоформираниот Солунски универзитет,, а во Втората светска војна вилата е користена како болница.

Во 1979 година во зградата била сместена администрацијата на округот Солун, додека пак од 2011 година управата на Централна Македонија.

## Наводи

Категорија:Згради и градби во Солун
Категорија:Отоманска архитектура во Солун
Категорија:Споменици на културата во Солун
Караниколичко Езеро

**Караниколичко Езеро** (**Големо Караниколичко Езеро** или **Голем Ѓол**) — првото и најголемо ледничко езеро од трите кои го носат името **Ѓол** на Шар Планина. Тоа е природно ледничко езеро кое се наоѓа на Караниколскиот простор. Од него истекува Караниколска Река.

Езерото се наоѓа во сливното подрачје на реката Пена, под врвот Караникола.

## Одлики

[мини|300п|лево|Глетка на Караниколичкото Езеро со [Титов Врв во позадината, од врвот Караникола]]

Езерото е долго 590, а широко е 115 метри. Вкупниот обем му изнесува 675 m и има површина од 26.240 m². Длабоко е 5,60 метри. Се одликува со елипсовиден облик издолжен во правец од север кон југ, кој на источната страна има крива форма, а додека на западната е праволиниски. Има стрмни брегови. Езерото има многу подводни извори, кои се наредени најчесто еден до друг.

Голем Ѓол нема притоки, туку својата вода ја добива исклучиво преку подводните извори. Највисок водостој езерото има во пролет. Водата е млака, но не се одликува со беспрекорна чистина поради загадувањата што ги прави добитокот. Сепак заради длабочината, езерото има темносина и зеленкаста боја. Според потеклото и настанокот Караниколичкото Езеро е циркно односно има ерозивно-циркно потекло, односно тоа е настанато во преиздлабениот дел на циркот каде што започнале да се движат планинските мразници, при што тоа е најголемото циркно езеро на Шар Планина. Поради пријатната топлина на водата и преубавите глетки на околината, во летниот период тоа е многу посетено од капачи, планинари, излетници и рибари.

### Мерења во 2020 г.

Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 27.020 м2, длабоко е 5,6 метри, долго е 296,1 метар, широко е 116,9 метри, а средната широчина му изнесува 91,3 метри. Должината на бреговата линија е 723,3 метри, а коефициентот на развиеност 1,24.

## Лековитост

Познатиот југословенски научник и алпинист, а пред сè голем љубител на Шара Душан Кривокапиќ, испратил примероци на водата до републичкиот хигиенски завод со кое се дознало дека водата има слаба кисела реакција, бидејќи pH вредноста снесувала 6,5, а од сувиот остаток и тврдоста се гледало дека водата е мошне мека. Поради самата реткот водата да има вредност под 7,0 pH, ова го прави езерото единствено во Македонија и едно од неколкуте на Балканот со таква ретка вредност.

Во тетовскиот крај, а особено жителите на селата Вешала и Бозовце водата ја сметаат за лековита која лечи ревматизам и очни заболувања.

## Галерија



Податотека:Караниколичко Езеро.JPG|Поглед на Караниколичкото Езеро
Податотека:Караниколичко Езеро-МК.JPG|Глетка од Караниколичкото Езеро од југоисток
Податотека:Караниколичко Езеро-МКД.JPG|Глетка од Караниколичкото Езеро од север
Податотека:Караниколичко Езеро на Шара-МК.JPG|Бистрите води на големото Караниколичко Езеро
Податотека:Караниколичко Езеро на Шар Планина-МК.JPG|Глетка од Караниколичкото Езеро



## Поврзано
* Мал Ѓол
* Црн Ѓол
* Караникола

## Наводи

## Надворешни врски

Категорија:Леднички езера во Македонија
Категорија:Шарпланински езера
Категорија:Бозовце
Кошиева низа

**Кошиева низа**1 - низа чии последователни елементи се *произволно близу* еден до друг за доволно големи индекси на елементите.

## Кошиева низа во множеството на реални броеви
Низата реални броеви, x1, x2, x3... се нарекува *Кошиева* ако за произволно мало \epsilon може да се најде индекс n0 за кој апсолутната разлика на кои било два елементи од низата со поголем индекс од него е помала од \epsilon. Симболички напишано, низата на реални броеви (xn) е Кошиева ако:

(\forall\epsilon>0)(\exists n_0\in\mathbb{N})(\forall m, n\in\mathbb{N})(m, n>n_0 \Rightarrow |x_m-x_n| .

## Кошиева низа во метрички простори
Во метричкиот простор М, со метрика d, низата од елементи од множеството М е *Кошиева* ако за произволно мало \epsilon може да се најде индекс n0 за кои оддалеченоста на кои било два елементи од низата со индекс поголем од него е помала од \epsilon. Симболички напишано, низата елементи (xn) од метричкиот простор е Кошиева ако:

(\forall\epsilon>0)(\exists n_0\in\mathbb{N})(\forall m, n\in\mathbb{N})(m, n>n_0 \Rightarrow d(x_m,x_n) .

Кошиевата низа во метричките простори би можела да се дефинира и на следниов начин: Низата x1, x2, x3... е Кошиева ако оддалеченоста на елементите xm и xn тежи кон нула кога помалиот од индексите m и n тежи кон бесконечност. Симболички напишано, низата елементи (xn) од метричкиот простор е Кошиева ако:

\lim_{min(m,n)\rightarrow\infty}d(x_m,x_n)=0.

## Особини
За Кошиевите низа, и во множеството на реални броеви, и во произволните метрички простори, важат следните особини:

# Секоја конвергентна низа е Кошиева
# Секоја Кошиева низа е ограничена
# Ако Кошиевата низа има конвергентна подниза, таа и самата е конвергентна.

Обратното тврдење од тврдењето 1, не мора секогаш да важи. Во множеството на реални броеви тоа навистина важи, што се докажува со посебна теорема, но не и во произволен метрички простор.

### Комплетност
За оние метрички простори за кои е точно дека секоја Кошиева низа е конвергентна, се вели дека се *комплетни*2. Еден пример на комплетни метрички простори е токму гореспоменатото множество на реални броеви, дефинирано со стандардна метрика d(x,y) = |x-y|.

## Поврзано
* Низа

## Белешки
#Го добила името по францускиот математичар Огистен Луј Коши.
#Комплетноста, како важна особина на метричкиот простор, дефинирана на гореопишаниот начин, е услов на бројни математички теореми; една од нив е Банаховата теорема за неподвижна точка, која е важна за докажување на некои други математички теореми.

## Наводи

Категорија:Апстрактна алгебра
Категорија:Математичка анализа
Категорија:Низи и редови
Музеј на Ататурк (Солун)

**Музејот на Ататурк ** () — музеј кој се наоѓа во Солун, Грција.

Музејот се наоѓа во родната куќа на основачот на модерна Турција, Мустафа Кемал Ататурк., кој е роден на ова место во 1881 година. Објектот претставува трикатна куќа со двор на улицата „Апостолос Павлос“ број 24, во непосредна близина на турскиот конзулат. Во отоманско време улица се викала „Ислахане“ и се наоѓала во населбата Коџа Касим Паша.

Куќата била изградена пред 1870 година, а во 1935 година грчката влада ја донирала на Турција. Дел од ентериерот е автентичен, но дел од мебелот бил префрлен од музејот Топкапи-сарај. Ѕидовите во еден од спратовите на објектот се исполнети со слики од Ататурк, од различни периоди од неговиот живот.

Во 1955 година, по тврдењата дека објектот бил нападнат и разрушен од грчките националисти, довело до големи антигрчки демонстрации и насилства во Истанбул, познати како Септемвриски погром.

## Наводи

## Надворешни врски
*www.museumsofmacedonia.gr
*www.studylanguages.org 

Категорија:Музеи во Солун
Категорија:Мустафа Кемал Ататурк
Категорија:Отоманска архитектура во Солун
Историски архив на Македонија (Солун)

**Историскиот архив на Македонија ** () —  архив кој се наоѓа во Солун, Грција.

Како институција бил основан во 1955 година, а претходно во објектот била сместена руската болница.

Во архивот се чуваат османлиски документи од 17 век до 1912 година кога Солун бил вклучен во составот на Грција.

## Наводи

Категорија:Архиви во Солун
Модијано (пазар)

**Модијано ** () — затворен пазар кој се наоѓа во Солун, Грција. Објектот бил изграден е меѓу 1922 и 1930 година во центарот ва градот и го опфаќа централното место на градскиот пазар кој опфаќа неколку блока.. Неговото име е изведено од архитектот Ели Модијано, член на познатото солунско семејство Модијано е од италијанско еврејско потекло.

Во самиот објект има рибни пазари, месарници и барови. Пазарот е место од социјално и историско значење за градот.

## Наводи

## Надворешни врски
*  Пазарот Модијано 

Категорија:Згради и градби во Солун
Категорија:Знаменитости во Солун
Еугент Бушпепа

мини|200п|Еугент Бушпепа

**Еугент Бушпепа** (албански: *Eugent Bushpepa*) (роден 2 јули 1984) е албански рок пејач и текстописец.

## Кариера
Еугент Бушпепа започнал да пее на шестгодишна возраст. Во 2006 година почнал да работи како пејач на *Top Channel* (национална телевизија во Албанија). Тој ги има издадено следниве песни: "Maska e Madheshtise", "Enderr Reale", "Stine Dreqi", "Rebel pa Hije", "Udhetari" ,"Viktime" and "Ishull i Mallkuar". Тој ја освоил главната награда за најдобар машки вокал и најдобра рок награда на *Top Fest* (музички фестивал во Албанија). Еугент и неговата група поддржуваа многу познати светски изведувачи како *Deep Purple* и *Duff McKagan*. Исто така, има пеено и со *Ron “Bumblefoot” Thal* на Фестивалот на пивото во Корча.
Во 2014 година ѝ се придружил на групата *Darkology Band* како вокалист на нивната турнеја. Со неа, настапил како поддршка на *Overkill* на нивната турнеја низ Европа наречена *Kill Fest 2014*. Бушпела ѓивее во Тирана и студира стоматологија.

## Наводи
*http://www.teksteshqip.com/gent-bushpepa/tekste 
*http://thehdi.org/cultural_diplomacy/bumblefoot_albania_august_2013.html 
*http://minneapolis.ourcityradio.com/uncategorized/city-radio-minneapolis-metal-proudly-welcomes-eugent-bushpepa-todays-featured-artists 
http://www.grande-rock.com/news/darkology-announces-new-line-tour-2014 

Категорија:Родени во 1984 година
Категорија:Албански рок-пејачи
Категорија:Албанци
Категорија:Луѓе од Тирана
Категорија:Албански римокатолици
Категорија:Учесници на Евровизија
Макета на Ерусалим при крајот од периодот на Вториот храм

мини|десно|350п|Поглед кон макетата во Музејот Израел; на почетокот се гледа интерпретацијата на Вториот храм
**Макета на Ерусалим при крајот од периодот на Вториот храм** () — тридимензионална површина на која е претставен градот Ерусалим при крајот на периодот наречен по Вториот ерусалимски храм, пред 70 година од н.е. Макетата зафаќа површина од 2.000 m² и ги прикажува градбите во Ерусалим во размер од 1:50.

Таа е завршена во 1966 година и е дело на израелскиот археолог и историчар Михаел Ави-Јона, кој ја дизајнирал според описот на градот од страна на еврејско-римскиот историчар Јосиф Флавиј. Макетата првично била поставена во околината на хотелот Холиленд во Ерусалим, поради што е позната и како *Холиленд Модел на Ерусалим*, а во 2006 година е преместена во Музејот Израел.

Ави-Јона ја израбоил макетата по нарачка на Ханс Кроч, банкар и сопственик на хотелот Холиленд, кој истата ја посветил на неговиот син, припадник на Израелските одбранбени сили кој загинал во Арапско-израелскиот конфликт во 1948 година.

## Наводи

Категорија:Музеи во Ерусалим
Категорија:Знаменитости во Ерусалим
Утхерн

**Утхерн** () — мал германски остров во близина на Зилт во округот Северна Фризија и со тоа најсеверен остров веднаш зад Зилт. Припаѓа на општината Лист.

## Географија

Островот се наоѓа во т.н. „Кенигсхафен“ (Кралско пристаниште), залив на источниот брег на Зилт, кој е свртен кон плитките плимни рамнини на Ваденското Море. Утхерн се наоѓа северно од Лист, неколку километри од полуостровот „Елбоген“ (*Ellbogen*) на Зилт, што всушност е најсеверен дел на Германија.

Утхерн е скоро 800 метри долг и до 240 метри широк, неговата област зафаќа околу 13 ха. Островот е релативно млад, откако се развил од песочен брег, кој поради насоката на ветерот од Зилт пораснал до височина од околу 4,10 метри над морето и не е повеќе потопуван во текот на високата плима. Се верува дека растот на Утхерн ќе продолжи и во иднина.

На островот главно се сретнува трева која расте на дините.

## Заштита

Утхерн се наоѓа само неколку метри оддалечен од брегот на Зилт и до него може да се стигне пешки преку плиткото море. Но, бидејќи обезбедува место за одмор и гнездење на ретки и загрозени морски птици и се наоѓа во рамките на Националниот парк Шлезвигхолштајнско Ваденско Море, до него може да се дојде само со специјална дозвола.

## Наводи

Категорија:Севернофризиски Острови
Категорија:Острови во Шлезвиг-Холштајн
Такаки Каџита

**Такаки Каџита** (; р. 9 март 1959) — јапонски физичар, познат по неговите опити со неутрина во опсерваторијата „Камиока“ при Институт за истражување на космичко зрачење и нејзиниот наследник, неутринската опсерваторија „Супер-Камиоканде“ кај Хида, Јапонија. Во 2015 г. ја добил Нобеловата награда за физика заедно со канадскиот физичар Артур Мекдоналд.

## Кариера
Роден е во 1959 г. Хигашимацујама во префектурата Сајтама, средна Јапонија.

Дипломирал на Сајтамскиот универзитет во 1981 г. Докторските студии ги завршил во 1986 г. на Токискиот универзитет., а од 1988 г. работи во Институтот за истражување на космичко зрачење при Токискиот универзитет, каде во 1992 г. станал асистент, а во 1999 г. професор.

Во 1999 г. Каџита е назначен за директор на Центарот за космички неутрина при Институтот за истражување на космичко зрачење (ICRR). Денес работи на Кавлиевиот институт за физика и математика на вселената во Токио и како директор на ICRR.

Во 1998 г. екипата на Каџита во „Супер-Камиоканде“ дошла до откритие дека, кога космичките зраци Земјината атмосфера, исходните неутрина меѓусебно се менуваат по варијанти пред да стигнат до апаратурата. Со овој наод, Каџита го докажал постоењето на неутринска осцилација и дека неутрината имаат маса. Во 2015 г. за ова ја добил Нобеловата награда за физика заедно со канадскиот физичар Артур Мекдоналд, чија Неутринска опсерваторија Садбери дошла до слично откритие. Работата на овие двајца научници го разрешиле долгогодишниото прашање зошто до Земјата стигнува само една третина од неутрината, со тоа покажувајќи ја слабоста на стандардниот модел, каде неутрината важат за безмасени. На конференцијата по повод наградата, Каџита шеговито им се заблагодарил на неутрината, а и на космичките зраци кои ги произведуват.

## Награди
*1989 — Награда „Бруно Роси“ заедно со другите членови на „Камиоканде“.
*2002 — Панофскиева награда
*1987 — Награда „Асахи“ заедно со другите членови на „Камиоканде“, и уште еднаш во 1999 г. заедно со другите членови на „Супер-Камиоканде“.
*1999 — Нишинина спомен-награда
*2013 — Награда „Јулиус Вес“
*2015 — Нобелова награда за физика заедно со Артур Мекдоналд за откриваањето на неутринските осцилации, со која се покажува дека неутрината имаат маса.

## Наводи

## Надворешни врски
* 

Категорија:Јапонски физичари
Категорија:Честични физичари
Категорија:Добитници на Нобеловата награда за физика
Категорија:Јапонски нобеловци
Категорија:Родени во 1959 година
Категорија:Странски членови на Руската академија на науките
Категорија:Живи луѓе
Варајски јазик

**Варајски јазик** (*Waray*), **варај-варај** (*Waray-Waray*), **бинисаја** (*Binisaya*), **винарајски јазик** (*Winaray*) или **самар-лејте** (*Samar-Leyte*) — домороден јазик кој се говори Самар, Северен Самар, Источен Самар, Билиран и во североисточниот дел на островот Лејте (во околината на Таклобан) на Филипините. Името потекнува од зборот *варај* (што значи „ништо“ или „никој“) кој туѓинците го слушале од Варајците, исто како што Себуанците во Лејте се нарекуваат „мга кана“ (по себуанскиот збор *кана*, што значи „она“).

## Употреба
Варајскиот е еден од десетте признаени регионални јазици на Филипините и се користи во месната управа.

Сепак, печатените медиуми на овој јазик се ретки бидејќи највеќето весници во регионот се на англиски. Варајскиот е богослужбен јазик во римокатоличката црква во регионот и на истиот се издаваат библии.

Варајтскиот содржи голем број на заемки од разни јазици, прилагодени да ги пополнат лексичките празнини.

## Поврзано
* Варајци
* Бајбајин
* Варајска книжевност
* Википедија на варајски јазик
* Јазици на Филипините

## Наводи

## Надворешни врски

* Лекции по варајски јазик 
* Варајски речник „Банса“ 
* Портал на варајскиот јазик  — речник, книжевна база и наставни материјали
* Радио Варајнон  — семрежна радиостаница


Категорија:Висајски јазици
Категорија:Јазици на Филипините
Архимандрит

алт=Архимандрит (оној кој го надгледува стадото) - Исус Христос често за верниците го користи синонимот стадо како симбол на невиноста и честитоста) највисокиот монашки презвитерски чин во православните цркви|мини|Архимандрит  (оној кој го надгледува стадото) - Исус Христос често за верниците го користи синонимот стадо како симбол на невиноста и честитоста) највисокиот монашки презвитерски чин во православните цркви
**Архимандрит** (грчки: αρχή - над и μάνδρα – трло, стадо) – (оној кој го надгледува стадото - Исус Христос често за верниците го користи синонимот стадо како симбол на невиноста и честитоста) највисокиот монашки презвитерски чин во православните цркви.

Овој чин соодветствува на мирскиот презвитерски чин протојереј-ставрофор.

## Историја
Во Византиската црква, архимандрит се сретнува од почетокот на V век. Во почетокот бил старешина на неколку манастири, а подоцна ова било почесна ознака за игумените или старешините на најугледните манастири. Во поново време, овој чин им се дава на заслужните свештеномонаси на постари години, не толку по угледот на манастирот, колку како благодарност за жртвата која ја дале за напредок на црковниот живот и црквата.

## Поврзано
* Игумен

## Наводи


Категорија:Верски занимања
Категорија:Црковни титули
Категорија:Грцизми
Кралски театар (Солун)

thumb|230x230px|Кралскиот театар, однадвор.

**Кралскиот театар** во Солун, Грција е дел од Националниот театар на Северна Грција. Сместен е на плоштадот до Белата кула. Има капацитет од 683 седишта.

## Историја
left|thumb|195x195px|Внатре во театарот.
Театарот бил изграден во 1940 година, проектиран од архитектот и градски планер Константинос Доксиадис. Театарот бил изграден без покрив, како летен театар. Но на самото отворање, во јули 1940 година, за време на претставата „Ричард III“ од Шекспир, заврнал дожд, па било решено да се постави некаков покрив. За време на окупацијата на Грција, од 1941 до 1944 година, театарската сцена била користена за разни културни настани на окупаторските власти. Во 1961 и 1962 година, овде се наоѓало седиштето на Државниот театар на Северна Грција, а во текот на следните години, просторот се користел како место за проби, но и за складирање на материјали.

Во 1996 година, почнала изградбата на нова зграда, која е отворена во 2000 година. Во новата зграда има повеќенаменска сцена (погодна за перформанси концерти, кино и слично), фоаје и неколку простории кои се користат за различни настани, како што се изложби, конференции, предавања, итн.

## Наводи

Категорија:Театри во Грција
Збирка „Костаки“

[thumb|250px|Дело на [Љубов Попова, 1920-1921, дел од колекцијата на Костаки]]
**Збирката на Костаки** е уметничка колекција на дела од уметници на руската авангарда, собрани од страна на колекционерот, Џорџ Костаки. Собирањето на делата започнало во 1946 година, а содржи дела изработени од почетокот на 20 век до крајот на меѓувоениот период. Колекцијата вклучува 1.275 дела (масла, проекти, керамика и друго), со што претставува најголема збирка на руската авангарда надвор од Русија. Од страна на грчката држава овие дела се откупени во 1997 година, кога министер за култура бил Евангелос Венизелос. Државниот музеј на современа уметност е основан паралелно со преземањето на колекцијата, а еден дел од оваа колекција е постојана поставка во музејот.

Џорџ Костаки (1913 - 1990), кој работел како возач во грчката амбасада во Москва, ги откупувал делата на руските авангардни уметници. Се смета дека за купување се потрошени околу 40 милиони евра, а за складирање дополнителни 200.000 евра.

## Наводи

Категорија:Руска авангарда
Градината на Синедрионот гробници

**Градината на Синедрионот гробници** јавен парк по име: "**[[Синедрионот]] (судии во периодот храмот)**". на гробници на Синедрионот се сместени во неколку гробни пештери низ градината. градината гробници се наоѓа во "Sanhedria маало" во Ерусалим.

## Надворешни врски

* the graves of the sanhedrin  in "goisrael" website

Категорија:Згради и градби во Ерусалим
Категорија:Археолошки градби во Ерусалим
Категорија:Гробници на библиски личности
Кедрон долина некропола

**Кедрон долина некропола** (исто така наречени: **Silwan некропола**) се ред на античките еврејскиот погреб пештери наоѓа во Кедрон долина. Котлина се наоѓа помеѓу Давидовиот град и северозапад фанте на Еврејски гробишта Маслинова Гора. античкиот пештерата се соочуваат да Давидовиот град на запад под куќите на арапски населба наречена: "Silwan" (во хебрејски: * 'Kefar ха-Shiloaḥ' *) во Источен Ерусалим. редот на антички гробишта на е завршена во Гробот на фараоновата ќерка споменик.

## Надворешни врски

*  Kidron Valley necropolis in Tel Aviv University website

Категорија:Згради и градби во Ерусалим
Категорија:Маслинова гора
Категорија:Археолошки градби во Ерусалим
Категорија:Гробници на библиски личности
Шпичинци (Ружински реон)

**Шпичинци** () е село во Украина, Ружински реон, Житомирска област.

Категорија:Села во Украина
Категорија:Ружински реон
Светлана Алексиевич

**Светлана Александровна Алексиевич** (; ; ; р. 31 мај 1948) — белоруска новинарка и писателка која твори на руски јазик. Во 2014 година била номинирана, а во 2015 година добитник е на Нобеловата награда за литература.

## Животопис
Родена е во Украина во градот Станислав (од 1962 година Ивано-Франковск) од татко Белорусин и мајка Украинка. По завршување на училиштето, таа работела како репортер во повеќе локални весници и потоа како кореспондент на литературниот магазин Неман во Минск.
Таа прави новинарска кариера и пишува проза од интервјуата со сведоците на најдраматичните настани во земјата, како Втората светска војна, Советско-авганистанската војна, Падот на Советскиот Сојуз и катастрофата во Чернобил. По прогонот од страна на режимот на Лукашенко, таа ја напушта Белорусија во 2000 година. Бегалската мрежа на меѓународни градови ѝ понудила прибежиште и во текот на следната декада таа последователно живее во Париз, Гетеборг и Берлин. Во 2011 година, Алексиевич се враќа во Минск.

## Литературно дело
Книгите на Светлана Алексиевич се опишувани како хроника на емоционалната историја на советскиот и постсоветскиот човек. Најпознати нејзини дела се:
* Војната нема женско лице, Минск, 1985
* Последните сведоци, Минск, 1985
* Цинкови момци, 1989
* Маѓепсани од смртта, 1993
* Чернобилска молитва, 1997
* Последните сведоци: сто недетски раскази, 2004
* Време на „од втора рака“, 2013

## Награди
* Нобелова награда за литература за 2015 година
* Награда на мирот од германските книжари за 2013 година
* Награда Медичи за 2013 година

## Наводи

## Надворешни врски

* Официјално мрежно место на Светлана Алексиевич
* Извадоци од книгата ''Војната нема женско лице''
* 
*Svetlana Alexievich , fan website.
*"A Conversation with Svetlana Alexievich", from The Center for Book Culture.
*'Voices of Chernobyl': Survivors' Stories, from National Public Radio, 21 April 2006.
*A conspiracy of ignorance and obedience, an article about her in Telegraph Magazine

Категорија:Белоруски писатели
Категорија:Добитници на Нобеловата награда за литература
Категорија:Белоруски нобеловци
Категорија:Луѓе од Ивано-Франковск
Категорија:Родени во 1948 година
Категорија:Украински нобеловци
Категорија:Носители на орденот „Знак на Честа“
Категорија:Добитници на наградата на Ленинскиот комсомол
Категорија:Носители на Заповедничкиот крст на Орденот за заслуги за СР Германија
Категорија:Живи луѓе
Розамунд Пајк

**Розамунд Мери Елен Пајк** (родена на 27 јануари 1979 г.) — англиска глумица.

Таа ѝ станала позната на светската јавност по улогата на бонд девојката Миранда Фрост во филмот *[[Умри некој друг ден (филм)|Умри некој друг ден]]* од 2002 година. Тоа била нејзина прва филмска улога за која ја добила наградата *Емпајер* за најдобра нова глумица. Пајк потоа играла во филмот *[[Гордост и предрасуда (филм)|Гордост и предрасуда]]* (2005) кој бил адаптација на истоимениот роман на Џејн Остин и во драмата *[[Неодолив развратник]]* (2004), за која ја освоила британската независна награда за најдобра глумица во споредна улога. Улогите во филмовите *[[Образование (филм)|Образование]]* (2009) и *[[Произведено во Дагенхам]]* (2010) и донеле уште две номинации за истата награда. Таа исто така настапила во блокбастерите *[[Џони Инглиш: Повторно роден]]* (2011), *[[Гнев на титаните]]* и *[[Џек Ричер]]* (2012).

Нејзина најзначајна улога во досегашната кариера е улогата на Ејми Елиот-Дан во трилерот *[[Исчезната (филм)|Исчезната]]* на Дејвид Финчер од 2014 година, која и донела многу награди од здруженијата на филмски критичари како и номинции за Оскар, Златен глобус и БАФТА за најдобра глумица.

## Ран живот
Пајк е родена во Лондон како единствено дете на оперските пејачи Каролина и Џулијан Пајк. Таткото на Пајк моментално е професор по музика и раководител на оперските студии на Бирмингемскиот конзерваториум.

Поради оперските кариери на своите родители, таа до својата седма година постојано патувала со нив низ Европа. Пајк добила стипендија за училиштето Бадминтон во Бристол, и додека ја глумела Јулија во театарската претстава *[[Ромео и Јулија]]* во Националниот младински театар, била забележана од агент кој и помогнал да ја започне својата професионална кариера.

Откако била одбиена од многу драмски училишта, таа се запишала на студии по Англиска книжевност на колеџот Ведхем во Оксфорд, на кои дипломирала во 2001 година.

## Личен живот
Покрај англискиот јазик, Пајк течно ги зборува и германскиот и францускиот јазик. Таа знае да свири на виолончело.

Додека живеела во Оксфорд, Пајк била во врска со глумецот Сајмон Вудс која траела две години. И покрај нивното прекинување на врската, тие глумеле љубовници во филмот *[[Гордост и предрасуда (филм)|Гордост и предрасуда]]*. Во август 2007 година, Пајк се верила со режисерот Џо Рајт со кој започнала врска на снимањето на *Гордост и предрасуда*, кој бил режисиран од негова страна. Нивната свадба била планирана за мај 2008 година, но тој ја откажал свадбата и парот се разделил. Од декември 2009 година, таа е во врска со Роби Унијаки, математички истражувач. Тие имаат два сина, Соло (роден на 6 мај 2012 г.) и Атом (роден на 2 декември 2014 г.).

## Наводи

## Надворешни врски

* 

Категорија:Родени во 1979 година
Категорија:Живи луѓе
Категорија:Англиски глумици
Категорија:Апсолвенти на Оксфордскиот универзитет
Категорија:Добитници на Златен глобус
На работ на дивината (филм)

**На работ на дивината** - американски филм, во режија на Ли Тамахори. Главните улоги ги играат: Алек Болдвин и Ентони Хопкинс.

## Содржина
Средовечниот милионер Чарлс Морсе ја придружува на снимањето во Алјаска својата млада сопруга Мики, која е познат фото-модел. Кога фотографот Роберт Грин ќе здогледа фотографија на еден месен жител, решава да го изнајми него за снимање со Мики. Меѓутоа, проблемот е во тоа што тој живее далеку во дивината.

## Наводи

Категорија:Американски филмови
Категорија:Филмови на англиски јазик
Категорија:Филмови со Алек Болдвин
Категорија:Филмови со Ентони Хопкинс
Категорија:Филмови од 1997 година
Прати понатаму (филм)

**Прати понатаму** - американски филм, во режија на Мими Ледер. Главните улоги ги играат: Хејли Џоел Осмент, Кевин Спејси и Хелен Хант.

## Содржина
Тревор Мекини е младо момче кое страда поради неговата мајка-алкохоличарка, како и поради стравот од насилниот, но отсутен, татко. Животот започнува да му се менува откако неговиот наставник, господинот Симонет, им дава на децата училишна задача да смислат нешто што може да го промени светот и да започнат да го применуваат тоа.

## Наводи

Категорија:Американски филмови
Категорија:Филмови на англиски јазик
Категорија:Филмови со Кевин Спејси
Категорија:Филмови со Хелен Хант
Категорија:Филмови од 2000 година
Тексашки масакр со моторна пила (филм од 2003)

**Тексашки масакр со моторна пила** — американски слешер во режија на Маркус Ниспел. Главните улоги ги играат: Џесика Бил, Џонатан Такер и Мајк Вогел.

## Содржина
Петмина момци наоѓаат една повредена автостоперка. Во потрага по помош, тие влегуваат во една куќа, но не знаат дека таа е легло на патолошки убијци...

## Наводи

Категорија:Американски филмови
Категорија:Филмови на англиски јазик
Категорија:Филмови со Џесика Бил
Категорија:Филмови со Мајк Вогел
Категорија:Филмови со Џонатан Такер
Категорија:Филмови на Маркус Ниспел
Категорија:Хорор филмови
Категорија:Филмови од 2003 година
Повик на предупредување (филм)

алт=Глумци во филмот одлево надесно, Џереми Ајронс, Пол Бетани, КевинГлумци во филмот одлево надесно, Џереми Ајронс, Пол Бетани, Кевин Спејси и Захари Квинто. (на Берлинскиот филмски фестивал 2011)|мини|Глумци во филмот  одлево надесно, Џереми Ајронс, Пол Бетани, Кевин Спејси и Захари Квинто. (на Берлинскиот филмски фестивал 2011)
**Повик на предупредување**, познат и како **Предупредувачки повик** — американски филм, во режија на Џ. С. Чандор. Главните улоги ги играат: Кевин Спејси и Деми Мур.

## Содржина
Дејството на овој трилер се случува во екот на Глобалната финансиска криза од 2008 година. Питер Саливен работи како аналитичар во една инвестициска компанија. Тој открива чувствителни информации кои лесно би можеле да ја доведат во опасност целата компанија и со тоа да ги уништи кариерите на неговите колеги.

## Наводи

Категорија:Американски филмови
Категорија:Филмови на англиски јазик
Категорија:Филмови со Кевин Спејси
Категорија:Филмови со Деми Мур
Категорија:Филмови од 2011 година
Артемизинин

**Артемизинин** и неговите полусинтетски деривати — група на лекови кои покажуваат најбрзо дејство против предизвикувачот на маларија српен плазмодиум (*Plasmodium falciparum*). Бил откриен од страна на Ту Јоујоу, која за своето откритие ја добила Нобеловата награда за медицина во 2015 година. Артемизининот е одвоен од едногодишниот пелин (*Artemisia annua*), кое се користи во кинеската традиционална медицина.

Категорија:Противмалариски лекови
Категорија:Органски пероксиди
Категорија:Кислородни хетероциклични соединенија
Категорија:Кинески пронајдоци
Категорија:Хетероциклични соединенија со четири прстени
Патот до зората (роман)

**Патот до зората** — роман на македонскиот писател Јован Стрезовски.

## Технички одлики
Романот бил првобитно објавен во 1962 година од страна на издавачката куќа „Култура“, како дел од библиотеката „Лебедови крила“. Книгата е испечатена во Графичкиот завод „Гоце Делчев“ од Скопје, во тврд повез, и има 132 страници. Автор на корицата и на ликовните илустрации во книгата е Димитар Кондовски. Книгата не е библиотечно каталогизирана и не го содржи меѓународниот број ISBN.

## Содржина
Романот, кој се состои од 12 глави, е посветен на борците од Дримколскиот партизански одред.

## Наводи

Категорија:Дела на Јован Стрезовски
Категорија:Македонски романи
Категорија:Изданија на Култура
Категорија:Македонски дела од 1962 година
Категорија:Појавено во 1962 година во Македонија
Категорија:Книги од 1962 година
Емилијано Морети

**Емилијано Морети** (роден на 11 јули 1981 година) — поранешен италијански фудбалер,  играч од одбраната.

## Технички одлики
Природен левак, кој ја започнал својата кариера играјќи како лев бек, но последните неколку сезони од кариерата играл на позицијата централен дефанзивец.

## Титули
### Клупски
#### Фјорентина
*** [[Фудбалски куп на Италија|Куп на Италија]]** : 1 
: 2000-2001

#### Јувентус
*** [[Серија А]]** : 1 
: 2002-2003
*** [[Суперкуп на Италија]]** : 1 
: 2002

#### Валенсија
*** [[Суперкуп на Европа|Суперкуп на УЕФА]]** : 1 
: 2004
*** [[Фудбалски куп на Шпанија|Куп на Шпанија]]** : 1 
: 2007-2008

### Репрезентација
* **[[УЕФА Европско првенство за играчи под 21 година|Европско првенство за играчи под 21 година]]** : 1 
: 2004
*Летни олимписки игри: 20px Бронзен медал 2004

## Надворешни врски

*Емилијано Морети на soccerway 
*Емилијано Морети на transfermarkt 
*Емилијано Морети на espn
*Емилијано Морети на goal.com 
*Емилијано Морети на whoscored

Категорија:Живи луѓе
Категорија:Италијански фудбалери
Категорија:Фудбалери на ФК Фјорентина
Категорија:Фудбалери на ФК Јувентус
Категорија:Фудбалери на ФК Модена
Категорија:Фудбалери на ФК Болоња
Категорија:Фудбалери на ФК Валенсија
Категорија:Фудбалери на ФК Џенова
Категорија:Фудбалери на ФК Торино
Категорија:Фудбалери во Серија А
Категорија:Родени во 1981 година
Европејци (роман)

**Европјеци** (англиски: *The Europeans*) е роман на англискиот писател Хенри Џејмс.

## Содржина
Романот се состои од 12 глави.
## Изданија на македонски јазик
### Издание на „Наша книга“ од 1988 година
Во 1988 година, романот „Европејци“ бил објавен од издавачката куќа „Наша книга“, како дел од едицијата „Светска класика“, во превод на Венера Новаковска. Романот, со обем од 178 страници, во тврд повез и димензии од 21 сантиметар, е испечатен во печатницата „Нова Македонија“, во Скопје, во тираж од 2.000 примероци. Книгата е каталогизирана во НУБ „Климент Охридски“, Скопје и ја носи меѓународната ознака ISBN 86-373-0200-9. Книгата била објавена со финансиска помош од Републичката заедница на културата - Скопје. Ликовно-графичкото уредување е дело на Томислав Филипов, а коректурата ја извршиле Спасија Бурековиќ и Благородна Билбиловска.

## Наводи

Категорија:Изданија на Наша книга
Категорија:Дела на Хенри Џејмс
Категорија:Англиски романи